A kocsi
A kocsin ült volt ő, Zsazsa,
A jogászok húzták volt haza.
Lengtek a kendők, kalapok ─
Így írják persze a lapok.
De ím, egy ifju elesett,
A kocsi várt egy keveset,
Aztán keresztülgördült rajta.
Megesett már vele efajta.
Igaz, hogy akkor ─ fontos itt ─
Lovak rángatták a kocsit.
De egy kocsi, magán és nem köz,
Egy rongy közlekedési eszköz,
Ugyan-ugyan, hát honnan tudja,
Hogy őt nem mindig trapper húzza.
Versek